hy en hy hy hy hy hy hy hy hy hy hy hy hy nb hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Առակներ Նամակներ Սոնետներ Պատմություններ Բանաստեղծություններ Ստեղծագործություններ Վերլուծություններ Հետաքրքիր փաստեր Արտասահմանյան Գրականություն
Նա տիրական տեսքով կանգնա՛ծ մնաց կողքիդ,
Իսկ ես, եկա անցա՜ ես քո մոտով:
Ու չիմացավ ոչ ոք, որ քեզ ինձ հետ տարա,
Տարա իմ ունկներում ձա՜յնը քո մետաղյա,
Ու քո շո՜ւնչը տարա իմ թոքերում.
Տարա այնպես, ինչպես ուղեկցում ես դու ինձ`
Տարա` քեզ հանձնելու գարնան մաքուր բույրին՛
Ու հողմերի՜ն տալու ճակատդ բաց.
Ու քայլեցինք մեկտեղ, ու քայլեցինք դանդաղ
Դեպի հեռուն գարնան ճամփաներով,
Կածանն արտորանքով մեզ ուղեկցեց անտառ,
Թռչունները ասին «եկաք բարո՜վ».
Ծառերն` բողբոջների թարթիչները բացած
Մե՜զ ժպտացին հազար, հազար աչքով,
Մեր ոտքերին փարվեց հողը` խոտով իր թաց,
Մեր դեմ գի՜րկը բացեց բացատը զով.
Ու քայլեցինք այսպես, ու քայլեցինք երկար
Հեռու` փոշուց, ծխից ու աղմուկից,
Մեր մեջ ոչինչ, ոչինչ գորշ ու մանր չկար,
Որ կառչում է հոգուն, կապում շեմքից.
Կար միայն ե՜րգ, կարո՜տ, սիրո արցունք ու խինդ,
Ու ճամփանե՜ր` լցված առավոտով...
Նա տիրական տեսքով կանգնա՛ծ մնաց կողքիդ,
Իսկ ես, եկա անցա՜ ես քո մոտով
Սիլվա Կապուտիկյան Տեր Անցնել Սիլվա Կապուտիկյան
Դիտեք ավելին Բանաստեղծություններ բաժնում
Վահան Տերյան «Աշնան երգ»
Առակ տղայի և ծառի մասին
Էքզյուպերիի 5 գիրք, որոնք թարգմանվել են հայերեն
Շերոն Լեկտեր և Ռոբերտ Կիյոսակի «Հարուստ հայրիկ, աղքատ հայրիկ»
Հովհաննես Թումանյան «Մոռացված սեր»
Աննա Ֆրանկ «Աննա Ֆրանկի օրագիրը»
Վիկտոր Հյուգո «Փարիզի Աստվածամոր տաճարը»
բեռնեք մեր կայքի android հավելվածը. Google Play Store - ից
Ձեր հարցերը, մտահոգությունները կամ առաջարկությունները կարող եք ուղարկել grqamol@gmail.com էլեկտրոնային հասցեին, ինչպես նաև մեր ֆեյսբուքյան էջի հետադարձ կապին:
© 2013-2022 GRQAMOL.am , Բոլոր հեղինակային իրավունքները պաշտպանված են: Այլ կայքերում կամ հեռուստառադիոընթերցումներում մեջբերումներ անելիս հղումը Grqamol.am-ին պարտադիր է:
կայքի ստեղծումը և սպասարկումը՝ MAXARTS